210 



C. Fiskeriet under fremmed Flag. 



I VintereD 1911 — 12 har der været fra 10 — 14 fremmede Trawlere ved 

 Øerne, det er udelukkende engelske; de fleste fra Grimsby, en Del fra Aberdeen. 



Det mindste Antal observeredes i April Maaned, og skyldes udelukkende 

 Kulstrejken, der gjorde, at en Mængde Trawlere maatte lægge op i de engel- 

 ske Havne. 



Af Linefiskere er der i Løbet af Vinteren kun observeret ganske enkelte. 



Trawlerne er observeret fiskende i Nærheden af Land paa de sædvanlige 

 Steder: Øst og Vest for Sandø, S. O. for Nolsø, omkring Myggenæs, fra Svinø om- 

 kring Fuglø og Nord for Øerne. 



Ved Inspektionens Slutning fandtes c. 20 Trawlere ved Øerne, hvoraf 

 Størstedelen fiskede fra 12 — 15 Sml. Nord for disse. 



Forholdet mellem de fremmede Fiskere og Befolkningen er godt, og man 

 hører ofte, at Trawlerne hjælper de færøiske Fiskere med at slæbe Baade ind i 

 daarligt Vejr, hente Læge m. m. 



E. Wessel. 



C. Christoffersen. 



